钦定古今图书集成/理学汇编/经籍典/第153卷 > 朱子全书二 > 《伐木》
## 钦定古今图书集成/理学汇编/经籍典/第153卷 > 朱子全书二 > 《伐木》

问：“《伐木》大意，皆自言待朋友不可不加厚之意，所以
感发之也。”曰：“然。”又问：“酾酒云‘缩酌用茅’，是此意否？恐
茅乃以酹？”曰：“某亦尝疑今人用茅缩酒。古人刍狗，乃
酹酒之物，则茅之缩酒，乃今以醡酒也。想古人不肯
用绢帛，故以茅缩酒也。”

问“神之听之，终和且平。”曰：“若能尽其道于朋友，虽鬼
神亦必听之相之，而锡之以和平之福。”〈以上语类二条〉